మాలా సిన్హా

మాలా సిన్హా (జననం 1936 నవంబరు 11) ప్రసిద్ధి చెందిన భారతీయ నటి, ఆమె హిందీ, బెంగాలీ, నేపాలీ చిత్రాలలో పని చేసింది. మొదట్లో ప్రాంతీయ సినిమాతో కెరీర్ ప్రారంభించింది. ఆమె 1950ల చివరి నుంచి 1970ల ప్రారంభం వరకు హిందీ చిత్రసీమలో అగ్రశ్రేణి నటిగా ఎదిగింది. ఆమె కెరీర్‌లో గురుదత్ ప్యాసా (1957), యష్ చోప్రా ధూల్ కా ఫూల్ (1959), ఫిర్ సుబహ్ హోగి (1958)లతో లాంటి చిత్రాలతో పేరొందిన మాలా సిన్హా వందకు పైగా సినిమాలలో నటించింది.

మాలా సిన్హా కిషోర్ కుమార్, ఉత్తమ్ కుమార్, దేవ్ ఆనంద్, ధర్మేంద్ర, రాజ్ కుమార్, రాజేంద్ర కుమార్, బిస్వజిత్, మనోజ్ కుమార్, రాజేష్ ఖన్నా తదితరుల సరసన నటించింది. ఆమె 1958 నుండి 1965 వరకు వైజయంతిమాల కంటే అధిక పారితోషికం పొందిన నటి. 1966 నుండి 1967 వరకు వైజయంతిమాలతో కాస్త తక్కువ, ఆపై 1968 నుండి 1971 వరకు షర్మిలా ఠాగూర్‌తో రెండవ స్థానాన్ని, 1972-73లో సాధన, నందా కర్నాటకితో మూడవ స్థానంలో ఆమె పారితోషికం ఉండేది. అనేక అవార్డులు, నామినేషన్లు అందుకున్న ఆమెకు 2018లో ఫిల్మ్‌ఫేర్ లైఫ్‌టైమ్ అచీవ్‌మెంట్ అవార్డు కూడా లభించింది.

జీవితం తొలి దశలో 
నేపాల్ నుండి భారతదేశంలోని పశ్చిమ బెంగాల్‌కు వలస వచ్చిన క్రిస్టియన్ నేపాలీ దంపతులకు మాలా సిన్హా జన్మించింది. ఆమె తండ్రి పేరు ఆల్బర్ట్ సిన్హా. మాలా సిన్హా అసలు పేరు ఆల్డా, కలకత్తా (ప్రస్తుతం కోల్‌కతా)లోని స్కూల్‌లో ఆమె స్నేహితులు ఆమెను డాల్డా అని పిలిచి ఆటపట్టించేవారు, కాబట్టి ఆమె చైల్డ్ ఆర్టిస్ట్‌గా తన మొదటి అసైన్‌మెంట్ పొందిన తర్వాత తన పేరును బేబీ నజ్మాగా మార్చుకుంది. ఆ తర్వాత నటిగా తన పేరును మాలా సిన్హాగా మార్చుకుంది. చిన్నతనంలో డ్యాన్స్, పాటలు నేర్చుకుంది. ఆమె ఆల్ ఇండియా రేడియోలో గాయని అయినప్పటికీ, ఆమె ఎప్పుడూ సినిమాల్లో ప్లేబ్యాక్ సింగింగ్ చేయలేదు. అయితే ఆమె గాయనిగా 1947 నుండి 1975 వరకు అనేక భాషలలో స్టేజ్ షోలు చేసింది.

వ్యక్తిగత జీవితం 
మాలా సిన్హా 1966లో నేపాలీ నటుడు చిదంబర్ ప్రసాద్ లోహానిని వివాహం చేసుకున్నారు. ఈ జంట నేపాలీ చిత్రం మైతీఘర్ (1966)లో కలిసి నటించారు. ఆయనికి నేపాల్‌లో ఎస్టేట్ ఏజెన్సీ వ్యాపారం ఉంది. ఆమె వివాహం తర్వాత ఆమె సినిమా షూటింగ్‌ల కోసం ముంబైకి వచ్చి ఉంటుంది. ఆమెకు ఒక కుమార్తె ప్రతిభా సిన్హా, ఒక మాజీ బాలీవుడ్ నటి. ఏప్రిల్ 2017లో మాలా సిన్హా చనిపోయింది.

అవార్డులు, నామినేషన్లు 

 1965లో జహాన్ అరా చిత్రానికి ఉత్తమ నటి (హిందీ) పురస్కారం, బెంగాల్ ఫిల్మ్ జర్నలిస్ట్స్ అసోసియేషన్ అవార్డులు.
 1967లో హిమాలయ్ కీ గోద్ మె చిత్రానికి ఉత్తమ నటి (హిందీ) పురస్కారం, బెంగాల్ ఫిల్మ్ జర్నలిస్ట్స్ అసోసియేషన్ అవార్డులు.
 ఫిల్మ్‌ఫేర్ అవార్డుల నుంచి ఉత్తమ నటిగా ధూల్ కా ఫూల్, బహురాణి, జహాన్ అరా, హిమాలయ్ కీ గోద్ మె చిత్రాలకు వరుసగా 1960, 1964, 1965, 1966 సంవత్సరాలలో ఎన్నికైంది.
 2018లో ఫిల్మ్‌ఫేర్ అవార్డుల నుంచి లైఫ్‌టైమ్ అచీవ్‌మెంట్ అవార్డు
 2007లో స్క్రీన్ అవార్డుల నుంచి లైఫ్‌టైమ్ అచీవ్‌మెంట్ అవార్డు
 2004లో సిక్కిం ప్రభుత్వంచే సిక్కిం సమ్మాన్ అవార్డు
 2005లో నేషనల్ ఫిల్మ్ అవార్డ్స్ (నేపాల్) నుంచి మైతీఘర్ చిత్రానికి క్రిటిక్స్ అవార్డ్
 2013లో కెల్వినేటర్ GR8! మహిళా అవార్డులు: జీవితకాల సాఫల్య పురస్కారం
 2017లో LG ఫిల్మ్ అవార్డ్ - మైతీఘర్ చిత్రానికి ప్రత్యేక గౌరవం
 2021లో సినిమా రంగంలో ఆమె కౄషికి దీనానాథ్ మంగేష్కర్ విశేష్ పురస్కార్

మూలాలు 

భారతీయ సినిమా నటీమణులు
కోలకతాక నటీమణులు
బెంగాలీ సినిమా నటీమణులు
హిందీ సినిమా నటీమణులు
నేపాలీ సినిమా నటీమణులు
ఫిల్మ్‌ఫేర్ లైఫ్‌టైమ్ అచీవ్‌మెంట్ అవార్డు విజేతలు
20వ శతాబ్దపు భారతీయ నటీమణులు
1936 జననాలు
జీవిస్తున్న ప్రజలు